ધીમે-ધીમે તમને સીટ પર કીડીઓ ચટકા ભરતી હોય એવી ફીલિંગ થવા માંડે અને અંદરથી કમર્શિયલ બ્રેકની જેમ સવાલો પૉપ-અપ થવા માંડે કે બરાબર છે, ફિલ્મ જોરદાર લાગી રહી છે, પણ એક્ઝૅક્ટ્લી તમે કહેવા શું માગો છો, કવિરાજ? ત્યારે રાકેશ મહેરા પોતાની દાઢી ખંજવાળીને કહી દે કે બસ, એ જ કે બાળપણના પ્રેમીઓને આ જાલિમ જમાનો-બેદર્દ દુનિયા એક થવા નથી દેતી. ત્યારે તમને ડાબા પગનું ખાસડું કાઢીને છુટ્ટé મારવાની ઇચ્છા થઈ આવે કે આ તો શેક્સપિયરનાં રોમિયો-જુલિયટની સ્ટારક્રૉસ્ડ લવર્સ ટાઇપની સ્ટોરી છે. આ જ સ્ટોરી પર આપણા ફિલ્મમેકરોએ મુગલ-એ-આઝમ, દેવદાસ, બૉબી, એક દૂજે કે લિએથી લઈને કયામત સે કયામત તક, ઇશકઝાદે, રામલીલા, બાજીરાવ-મસ્તાની જેવી ફિલ્મો છાપ-છાપ કરી છે. ઇસ મેં નયા ક્યા હૈ? તો જવાબ મળે, કંઈ કહેતા કંઈ જ નહીં.